
IVAN BALTA 


ISELJAVANJE IZ SLAVONIJE PRED PRVI SVJETSKI RAT 


Iseljavanje iz Slavonije od kraja 19. stoljeća doseglo je svoju kulminaciju od 1905. do 1910. 
godine, nakon čega opada broj iseljenika, posebno pred Prvi svjetski rat. Slaba isplativost 
obrade zemlje i sitnoposjedništvo, industrijalizacija i porast broja najamnih radnika, rapidno 
povećanje broja stanovnika, pojačana mađarizacija Slavonije velikomađarskim programom 
julijanske akcije preko željeznica i škola, stranački sukobi i idejno-političko raslojavanje 
slavonskoga stanovništva bili su uzroci iseljavanju. 

Slavonsko je iseljeništvo u početku uglavnom bilo usmjereno na rudarske krajeve, 
poljoprivredne krajeve te u velike trgovačke i industrijske gradove. Težak i naporan rad 
iseljenika bili su uzrokom brojnih nesreća, ako su imali uopće sreće nalaziti posao. Brojni 
razočarani iseljenici vraćali su se natrag u domovinu. Iseljenici koji su ostali u novoj 
domovini, često su uz pomoć katoličkih misija organizirali ne samo okupljanja kulturno- 
zabavnoga karaktera već i političko-interesnoga s brojnim organizacijama međusobne 
materijalne i financijske pomoći. U nekoliko generacija iseljeništvo Slavonije zadržalo se i 
ostalo živjeti u novoj domovini, dobivši državljanstvo i postajući punopravnim građanima 
svojih novih domovina. 


Uvod 

Još 1903. godine o problemima iseljavanja iz Slavonije objavio je svoja 
istraživanja Fran Milobar, a potom su slijedila izdanja o hrvatskom 
iseljeništvu u sklopu radova o emigraciji.“ O političkom djelovanju Hrvata u 
Drugom svjetskom ratu objavljena je u Americi građa u časopisima The 
Bulletin of the United Committee of South Slavic Americans, koju je uređivao 
Luj Adamič u New Yorku, a u njoj su se nalazili i podatci o hrvatskom 
iseljeništvu krajem 19. i početkom 20. stoljeća. Značajni povijesni izvori o 
migracijama Hrvata u Americi sačuvani su u brojnim  iseljeničkim 
kalendarima, almanasima, knjigama, zapisima i časopisima, a Center for 
Migration Studies u St. Paulu (Minnesota) izradio je mikrofilmove tiska o 
iseljenicima. Dio povijesne građe o iseljenicima nalazi se u arhivu Hrvatske 
bratske zajednice u Pittsburghu, u The Balch Institute for Ethnic Studies u 
Philadelphiji i u Center for Migration Studies na State Islandu u New Yorku te 
u arhivu Jugoslavenske narodne obrane iz Južne Amerike u Zagrebu i arhivu 
Zavoda za migracije i narodnosti u Zagrebu, koji je 1978. objavio i «Zbornik - 
Iseljeništvo naroda i narodnosti Jugoslavije». Centar za istraživanje migracija 


" izv. prof. dr. sc. Ivan Balta, Filozofski fakultet Osijek 


* Milada Paulova, Jugoslavenski odbor, Zagreb, 1925., P. Paskijević, Adresar trgovaca, 
obrtnika i drugih uglednijih pripadnika iz Hrvatske, Slavonije, Dalmacije, Istre 
nastanjenih u Americi, Africi, Aziji i Australiji, Zagreb, 1902., I. Marohnić, Popis Hrvata u 
Americi i kratak opis Sjedinjenih država, Allgeheny, 1902., H. Sirovatka, Kako je u 
Americi i komu se isplati ići onamo, Zagreb, 1907., F. Bučar, Hrvatske kolonije u tudini, 
Prosvjeta, Zagreb, 1907., Josip Lakatoš, Narodna statistika, Zagreb, 1914., Ante Tresić- 
Pavičić, Preko Atlantika do Pacifika - život Hrvata u Sjevernoj Americi, Zagreb, 1907. 

u Zagrebu formirao je specijaliziranu knjižnicu i arhiv za problematiku 
iseljeništva.? 

Većeslav Holjevac istražujući iseljavanje Hrvata u Ameriku napisao je: «u 
drugoj polovici 19. stoljeća počelo je iseljavanje iz Hrvatske, od 1880. dalje, 
poprimati masovniji karakter, a intenzivno je bilo na prijelazu iz 19. u 20. 
stoljeće s kulminacijom u godini 1907.»* Zbog procvata moderne industrijske 
proizvodnje, nakon krize 1874., porasle su i potrebe za novom radnom 
snagom. Zaduženi seljaci Slavonije, bili su očarani obećanjima o dobrom 
životu i o mogućnosti da u kratkom vremenu zarade novac. Prijevozne 
parobrodarske kompanije, agencije za prikupljanje ljudi koji su željele ići na 
rad u Ameriku i druge prekooceanske zemlje te vlasnici novootvorenih 
američkih rudnika, tvornica i gazdinstava, našli su zajednički interes, a i teške 
ekonomske i političke prilike u Slavoniji stimulirale su iseljavanje. 

Ne zna se pouzdano koliki je broj slavonskih iseljenika u Americi jer se nisu 
prikupljali podatci o iseljavanju. Statistički podatci varijabilni su jer su se mogli 
evidentirati samo oni iseljenici koji su podnijeli zahtjev za izdavanjem 
putovnice, a iseljenici iz Slavonije često su bili registrirani kao Austrijanci ili 
Mađari. Kulminacija iseljavanja (90.282 iseljenika) iz Hrvatske i Slavonije bila 
je u razdoblju 1905-1907., a nakon toga nastupila je kratkotrajna ekonomska 
kriza u SAD-u te se broj iseljenika prepolovio. Prema procjenama Josipa 
Lakatoša,* velik broj iseljenika iseljavao se ilegalnim putem. U početku 
iseljenici nisu odlazili s namjerom trajnoga naseljavanja, već najčešće radi 
saniranja svojih ekonomskih poteškoća. 

Velik broj iseljenika u Ameriku bio je iz slavonskih gradova i sela, a iseljavati 
su se mogli slobodno do 1906., bez velike zapreke tadašnjih vlasti. UZrokom 
iseljavanja stanovništva iz Slavonije nije bila samo potraga za poslom i bijeda 
stanovništva već i mađarizacija preko škola i željeznica.“ Zbog velike 
migracije stanovništva unutar Austro-Ugarske monarhije, Hrvatski sabor je 
1906. izglasao novu zakonsku osnovu o izseljivanju iz Hrvatske i Slavonije, 
koja je nastojala suzbiti nekontrolirano iseljavanje." Nedugo za istom 
zakonskom osnovom, Hrvatski sabor je izglasao i zakonsku osnovu o 
kolonizaciji. 

U SAD moglo se useliti samo na temelju Zakona o imigraciji, izglasanoga 3. 
listopada 1882., a koji je onemogućavao dolazak inozemnih kažnjenika, 
luđaka i ostalih bolesnika te siromašnih osoba koje bi mogli biti na teret 
države. Od 1885. u SAD-u je prihvaćen i novi Zakon po kojemu se 
zabranjivao dolazak u zemlju unaprijed unajmljenim radnicima «contract 


Š Ivan Čizmić, Hrvati u životu Sjedinjenih američkih država, Zagreb, 1982., str. 21., 

Ljubomir Antić, Hrvati u Americi, Zagreb, 1985. 

“ Većeslav Holjevac, Hrvati izvan domovine, Matica hrvatska, Zagreb, 1967., str. 20. 

5 Josip Lakatoš, Narodna statistika (Hrvati u prekooceanskim zemljama), Zagreb, 1914., str. 
65. 

* Hrvatski državni arhiv, Zagreb (dalje: HDA), fond: Kraljevski ministar hrv.-slav.-dalm., god. 
1906., br. 75. 

7 HDA, fond: Kraljevski ministar hrvatsko-slavonsko-dalmatinski, god. 1906., br. 40. 

* HDA, fond: Kraljevski ministar hrv.-slav.-dalm., god. 1906., br. 612. 

labor», a uvedene su i dvije vrste evidencije za kontrolu priljeva stanovništva: 
federalni popis pučanstva i migracijska statistika. Evidencije doseljenika 
vodile su se od 1898., ali do 1907. nije bilo jedinstvenoga stava o useljavanju, 
stoga je Kongres SAD-a imenovao posebnu komisiju koja je trebala detaljno 
proučiti pitanja migracije.? 


Iseljavanje iz Slavonije pred Prvi svjetski rat 


Od 19095. iseljavanje iz Slavonije bilo je sve brojnije, kako je to zabilježila 
osječka Narodna obrana, citirajući zagrebački Obzor: «u Banovini je 
zavladala opet prava manija za Amerikom, navlastito medju seljačkim 
svietom. Ljudi se bezobzirce zadužuju i rasprodavaju svoja gospodarstva, te 
nastoje, da odu preko mora. Na to ih sili težki položaj u kom se narod 
Banovine nalazi. Zlo ga bije od svakud, a pomoći nema od nikud.«'" Nadalje 
se napominje kako «izseljivanje iz Slavonije, vrlo jako raste iz dana u dan.... 
stoga će se iznijet zakonski prijedlog da se stane na put tom izseljavanju.»'' 

Tadašnje novine izražavale su zabrinutost zbog nekontroliranoga iseljavanja 
iz slavonskih sela i gradova. «lzselilo se puno ljudi iz naših krajeva u 
Sjevernu Ameriku, a većina je tih izseljenika na našu domovinu za vazda 
izgubljenima. Na jednu stranu opušćuju krajevi radi izseljivanja, u drugu se 
ruku naseljuju tudjincima. Još malo pa ćemo biti tudjinci u vlastitoj kući. 
Upravo je strašno, kako nitko bez izuzetaka u nas ne mari ozbiljnije na to 
pitanje.» '* Mnogi su iseljenici, nemajući posla, živjeli vrlo bijednim životom, 
razočarani što su se odlučili iseliti: «Mnogi čovjek otidje u 7 sati na rad, ali ga 
već, nema živoga natrag, već ga mrtvoga odvezu u špital. Ima ih ovdje, koji 
hodaju po smetištu, pa traže, je li tko tamo hljeba bacio, da ne skapa od gladi. 
Vidite, da nije vriedno, da naši ljudi idu u Ameriku. Ima ih na tisuće koji bi 
natrag u domovinu, a nemaju s čime.»'* Političke vlasti u zemlji nisu vodile 
brigu o sudbini iseljenika u novom svijetu te su tadašnje slavonske novine 
izražavale zabrinutost, obljavljujući pisma slavonskih iseljenika, kao naprimjer 
pismo iseljenika iz Dalja: «Gjuro Korovljević iz Dalja, koji je nedavno otišao u 
Ameriku poručuje braći da tamo ne idu i ne misle da su plotovi ovdje opleteni 
kobasicama i da pečeni pilići padaju. Ako novac dadne čifutima i varalicama 


? Većeslav Holjevac, Hrvati izvan domovine, Matica hrvatska, Zagreb, 1967., str. 63. 
Kasnije, 5. II. 1917. godine SAD su donijele zakon «immigration act», a kao njegov dodatak 
bio je «dilingham act» 19. V. 1921. godine. Novim zakonom bilo je propisano da se broj 
doseljenika u SAD ograničava na 3% od ukupnog broja doseljenih osoba iste narodnosti 
(prema popisu iz 1910. godine) te da svaka osoba mora udovoljiti propisanim uvjetima da bi 
se mogla useliti u SAD: 1) da je inozemac, tj. strana osoba, došao kao redoviti putnik s 
pravilno viziranim putnim ispravama; 2) da kvota zemlje njegova rođenja nije iscrpljena; 3) 
da nije unaprijed bio unajmljen za rad u SAD-u; 4) da nije nepismen; 5) da je tjelesno i 
psihički potpuno zdrav; 6) da ne postoji opasnost kako bi dotični po dolasku u zemlju bio na 
teret državi. 

19 Manija za Amerikom, Narodna obrana, Osijek (dalje: NO), br. 30., 7. II. 1905., str. 3. 

"! Naseljivanje iz Hrvatske i Slavonije, NO, br. 96., 25. IV. 1905., str. 3. 

"? [zseljivanje u Ameriku, NO, br. 163., 17. VII. 1905., str. 1. 

13 Kako je našima u Americi, NO, br. 284., 9. XII. 1905., str. 4. 

ostane bez njega. Putuje se uz slabu hranu u Ameriku sedamnaest dana, 
platite poštanski smieštaj a dobijete teretni od 240 kruna.»'* 

Slavonski iseljenici osnivali su sa svojim sunarodnjacima iz drugih dijelova 
Slavonije svoja društva u okviru hrvatske iseljeničke zajednice, koje su 
uspješno djelovale. 

Slavonci su upozoravani preko novinskih članaka zbog nekontroliranoga 
iseljavanja, kako bi mogli proći kao iseljenici iz Like: «Danas u Lici nema 
nikoga, nego žena, djece i staraca. Oni oru, siju, oni marvu pasu. Svi jedri, 
krepki i plećati momci, svi muževi u najboljoj snazi otišli su u na rad, preko 
Oceana. Tko se ne sjeća snažnih Likota, što su k nama u Slavoniju dolazili na 
rad sa svojim izvrnutim kožusima, ličkim gaćama i crvenom kapicom. Gdje su 
sada? Sve je - u Americi!» "* 

Američke vlasti počele su od 1906. strožije postupati s doseljenicima i vraćati 
ih natrag "* te su pooštrili kriterije useljavanja. Kako su se neki Slavonci selili, 
zabilježio je dr. Milan Kovačević u časopisu Agramer Tagblattu u članku: 
Američki sud o hrvatskom izseljeničtvu: «najprije seli otac, pa se vrati kući i 
uzme ženu sobom; kašnje dolaze djevojke u Ameriku...»"“ Listovi su u 
Slavoniji izražavali zabrinutost novim valom iseljavanja te su citirali druge 
listove. Tršćanski je list Edinost napisao o iseljeništvu: «U ovo zadnje vrieme 
preko Trsta mnogi sele u Ameriku. Žalostnim srdcem gledao sam viloviti brod 
Francesko austro-amerikanske pruge, kako se odmiče na putu na jugozapad 
sa izseljenicima, koji prepuštaju svoje domove slobodnoj najezdi kulturtregera 
iz Njemačke i Ugarske.»'* Dolaskom u novi svijet Slavonci se donekle 
snalaze u zapošljavanju, ali na najtežim i opasnim poslovima u rudnicima. 
Kako je od 1907. u Americi nastavljena recesija, mnogi su slavonski iseljenici 
ostali bez posla. «Već je tisuće ljudi u Americi bez posla a tvorničari i dalje 
otpuštaju radnike. Ako se zima probavi namjeravaju mnogi osječki iseljenici 
vraćati se kući jer smatraju da su tamo teže prilike nego otkuda su došli.» > 
Slavonski iseljenici pismima su objavljenim u novinama upozoravali da ljudi 
razmisle prije nego što se odluče iseliti. U osječkoj Narodnoj obrani objavljeno 
je pismo jednoga Čepinca kojemu je pisao prijatelj koji je nedavno otišao u 
Ameriku: «Kako me pitate za radnju je veoma zlo. Ja sam do sada već 9 
tjedana bez posla. Nastala je takova kriza, kakove već nije bilo od godine 
1893. To je samo početak krize, ako znaci ne varaju, a ako se znaci izpune, 
bit će još gore, nego godine 1893. Nema izgleda, da će kriza prestati prije 
novembra i decembra. Ja se čudim našem narodu, da dolazi još u Ameriku, a 
vide koliko dolazi iz Amerike kući. Ovi misle, da je to sve šala što se 
pripovieda, ali će im biti gorko plaćena njihova lahkoumnost. Što amerikanske 
novine pišu da bude radnje za mjesec dana, to je sve laž, toliko da radnicima 
zamažu oči, da se ne bune. Toliko vam pišem za krizu, a ako hoće koji u 


"4 Hrvati u Americi, NO, br. 129., 27. V. 1906., str. 4. 

'5 Još o izseljivanju, NO, br. 80., 6. IV. 1906., str. 1. 

1 Našim izseljenicima na uvaženje, NO, br. 128., 26. V. 1906., str. 3. 
" Izseljavanje iz Hrvatske, NO, br. 194., 14. VIII. 1906., str. 3. 

18 [seljenici, NO, br. 81., 7. IV. 1906., str. 3. 

'" Onima koji hoće u Ameriku, NO, br. 281., 3. XII. 1907., str. 3. 

Ameriku gledajte ga odgovoriti, da ne upadne u glad i biedu.»“ Velike 
probleme za lokalnu vlast stvarali su iseljenici koji su se vratili u domovinu, o 
kojima se nitko nije brinuo izuzev komentara i prijedloga osječke i zagrebačke 
komore. Zagrebačka trgovačka komora komentirala je nedaće u Americi i 
ljudima koji su se vratili iz Sjeverne Amerike, a bilo ih je «60.000-80.000 
radnika u otadžbini». Zagrebačka komora je napisala: «dužnost je naša da im 
što izdašnije pomognemo te da se osnuje posebni fond za posredovanje», 
ali ništa nije poduzeto. Iseljenički listovi stalno su upozoravali na lažne 
propagande, kako Amerika potražuje radnu snagu. Tako je Tršćanski Lloyd 
saznao kako je jedno američko društvo u Wilmingtonu Carolina u SAD-u, 
odaslalo u Europu jednoga poslodavca i zastupnika, kako bi propagandno 
djelovali na poljodjelce da se isele u državu Carolinu.Tršćanski Lloyd je 
upozoravao: «Pošto su danas prilike u cijeloj North Americi veoma slabe, 
upozorujemo narod i molimo da ga se na to uputi, da ne ide nikamo te ne 
vjeruje ružičastom obećanju.»*“ Godine 1909. nastavljeno je iseljavanje iz 
Slavonije, iako smanjenim intenzitetom u odnosu na 1906. i 1907. godinu. 
Veliki problem za iseljenike bila je kontrola pri dolasku u Ameriku. Ako 
emigranti nisu zdravi, liječnici Emigrant Service šalju ih na Ellis Island prije 
odlaska kući, a tamo je: «tako grozno da onaj koji je tamo već bio, radije bi se 
skončao, nego da ga tamo još jednom odvedu. Svatko mora imati 10 dolara ili 
50 kruna prilikom ulaska u Ameriku, a u vagonima se otpremaju u 
unutrašnjost zemlje, a svatko mora imati nekog svoga kome putuje. Ako 
emigrant ne zna jezik, bio on jurista, liječnik, učitelj, mora biti sretan ako 
dobije mjesto sudopera ili portira u salonu, gdje mora čak i podove prati. 
Toliko za ravnanje onima, koji misle amo putovati, a vas molim uredniče 
pozdravite moj zavičajni Osijek i Osječane.»*“ 

Iseljenička komisija u New Yorku ponovno je 1910. izdala strogu naredbu, da 
se nikakav doseljenik ne smije iskrcati, ako nema kod sebe iznos od 25 
dolara (125 K). «Mnogi su se nastojali ugnuti toj naredbi, ali uzalud; to se 
bezuvjetno od svakoga traži. Ko ih nema mora smjesta natrag, jer komisija ne 
pozna milosrdja.»?* 

Zemaljska vlada Hrvatske i Slavonije izdala je 1910. okružnicu kojom su 
pozvane sve oblasti da žiteljstvo svoga područja koje kani u prekomorske 
zemlje putovati «obavijesti o tumačenju isključnih razloga po useljeničkoj 
oblasti u Newyorku te da svakom pojedincu prigodom molbe za izdanje 
putovnice jasno prikaže mogućnost, da mu useljenička oblast u Newyorku 
radi eventualno ustanovljenih nedostataka ne će dozvoliti, da se iskrca u 
Ameriku, uslijed toga bi mogli pretrpjeti znatnu imovinsku štetu, jer 
parobrodarska društva u takvim slučajevima nisu obvezna, da vraćaju 
plaćenu pristojbu. Isključni razlozi mogu biti primjerice sljedeći: Iseljenički 


2 Kako je u Americi, NO, br. 23., 29. 1. 1908., str. 3. 

2 Za iseljenike koji se vraćaju, I.dio, NO, br. 10., 14. 1. 1908., str. 2. 

22 Našim izseljenicima na znanje, NO, br. 181., 6. VIII. 1908., str. 3. 

25 Ne idite u Ameriku, NO, br. 8., 12. I. 1909., str. 1-2. (pismo iz Amerike, Bridgport conn, 21. 
XII. 1909.) 

* Za iseljenike u Ameriku, NO, br. 25. VII. 1910., str. 3. 

ured može na primjer reći: Nemaš dosta novaca, past ćeš na teret javnog 
milosrdja, nisi dosta pametan, nisi dosta jak, čvrst i zdrav, nemaš dosta 
razvite mišice i t. d., pa moraš natrag, otkud si došao. Na taj čin mogli bi naši 
vrijedni svećenici, učitelji odgovarati naš narod, da ne ide u Ameriku.»* 

Isti napisi nisu nimalo pokolebali Slavonce u svojoj želji za iseljenjem, kako je 
to komentirala osječka Narodna obrana: «Staro i mlado, bogato i ubogo, traži 
od općine putnice. Svakome je u pameti jedino Amerika, a sve zato, jer se o 
njoj pronose tako zamamni glasovi. Ovamo neki ostavljaju po 20 jutara 
plodne oranice i imanje pa sele u Ameriku, da tamo rade kao nadničari.» 
Slavonski se iseljenici nisu uvijek snalazili u novoj domovini te su često bile 
objavljivane vijesti: «Dvadeset i osam šumskih radnika koji su čamili pri 
useljeničkom otoku Ellis povraćeno je u zavičaj»,“' ili: «Izseljenici koji su 
odplovili brodom Liverpool povraćeno je 150 natrag od Cunard Linie koju 
Kronfeldova agentura zastupa.» Često su iseljenici selili bez putovnica, tako 
je iz područja Hrvatske i Slavonije iselilo mjeseca studenog 1909. ukupno 
1.352 iseljenika, s putnim listovima 1.168 osoba, a bez njih 184 osobe.? 
Mjeseca siječnja 1910. iselilo se 1.427 osoba, s putovnicama 1.189, a bez 
putovnica 238. Godine 1911. iselilo se 8.218 osoba, od toga s putovnicom 
6.668, a bez putovnice 1.550 osoba (ili 23,24%).** Dakle, gotovo svaki četvrti 
migrant iz Slavonije putovao je incognito, bez putovnice. 

Tadašnje vlasti nisu vodile brigu oko iseljavanja, iako su vršeni pregovori, kao 
pregovori između Poljodjelske banke i Saveza zemljoradničkih zadruga s 
jedne i Banke za trgovinu i industriju s druge strane na temu iseljavanja. 
Poljodjelska banka i Zadruge ponudile su Banci za trgovinu i industriju 26.500 
kruna odštete, ako banka odstupi svoju koncesiju za otpremu iseljenika. 
Upozoravalo se, kako bi bilo već vrijeme da iseljeničko vijeće i «svi zanimani 
faktori pomoću vlade to pitanje uzmu u pretres, pa da se Rauchove koncesije 
dokinu, a da na njegovo mjesto dodje zavod, koji će preuzeti brigu za zemlju 
izseljenika.»“ 

Kakav je bio položaj slavonskih iseljenika pred Prvi svjetski rat, opisao je 
Biankini: «Jer ne valja tajiti činjenicu, naš izseljenik spada medju najgori 
emigrantski materijal. Nisam toliko pesimista kao oni, koji ga vrstaju odmah 
iza crnaca, ali svakako moram priznati, da dobar dio našeg elementa 
zaostaje za mnogim evropskim izseljenicima. U Americi kao da ga je onaj dah 
slobode pokvario, i namjesto da razvija dobra svojstva, većinom razmahuje 
sve loše čovječje strane, i u našim naseobinama česta su ubojstva, silovanja, 
kradje, a pijanstvo, nemoral, kartanje se ukorjeniše. To je u širokoj masi, 
kojom se nismo mogli dičiti.»* 


25 Proti iseljavanju, NO, br. 49., 2. III. 1910., str. 2. 

%# [seljavanje (Veliškovci, 31. ožujka 1910.), NO, br. 75., 2. IV. 1910., str. 2. 

27 Hrvati u Americi, Obzor, br. 24., 25. |. 1910. 

2% Do 150 izseljenika povraćeno, Obzor, br. 53., 23. Il. 1910., str. 2. 

2 Izseljivanje iz Hrvatske i Slavonije, Obzor, br. 64., 6. Ill. 1910., str. 2. 

% Politika brojeva (Izseljavanje i doseljivanje), Obzor, 1912., str. 95., 7.IV.1912., str. 6. i 7. 
%' Izseljeničko pitanje, Obzor, br. 71., 13. Ill. 1910., str. 2. 

% Hrvati preko oceana (razgovor s dr. A. Biankiniem), Obzor, br. 197., 20. VII. 1910., str. 1. 

O teškom životu slavonskih iseljenika objavljeni su brojni novinski članci, 
među kojima su i članci sumorna sadržaja: «A zar je lakše onima u 
ljevaonicama željeza peći se dizati s dana u dan terete takve, kakve bi teško i 
marvinče podnijelo na sebi? Ili onima, što kopaju kanale stoje s dana u dan u 
vodi i u dubini po 10 i više metara? Ili se prebijati i patiti iz dana u dan po 
gradnjama raznih željezničkih pruga u najzabačenijim krajevima Amerike? Ili 
se potucati po šumskim radovima širom i dužom cijele Amerike kao divlja 
zvijerka, daleko od svijeta i svega na svijetu, gdje čovjeku, ako pogine il' 
umre, ni gavrani kosti naći ne mogu?»* Prijevozom iseljenika u prekomorske 
zemlje bavile su se mnoge strane i domaće agencije, često nudeći i ono što 
nisu davali niti mogli dati svojim putnicima.** Iseljavanje je tijekom godine 
variralo po mjesecima, a uglavnom je svake godine bilo pojačano krajem 
zime i proljeća. Osim iseljavanja 1910. u Ameriku (od svih iseljavanja Hrvata 
u svijetu na SAD je otpadalo 84,35%), iseljavalo se i u druge krajeve: 442 u 
Ugarsku, 404 u Austriju, 289 u Bosnu i Hercegovinu i 235 u Njemačku te u 
ostale zemlje. 


Tablica: Iseljavanje 1910. iz Hrvatske i Slavonije, po mjesecima: 


mjesec iselilo se. od toga u Ameriku 

siječanj 1427 1.303 
veljača 1857 1.668 
ožujak 2659 2.424 
travanj 2130 1.845 
svibanj 1524 1.289 
lipanj 1116 902 
srpanj 820 570 
kolovoz 906 734 
rujan 1061 830 
listopad 855 694 
studeni 649 487 
prosinac 418 290 
ukupno 15.322 12.925 


%% Naše iseljeničko pitanje ili šta nam je Amerika dala i donijela, NO, br. 222., 28. IX. 1912., 
str. 3. 

% Reklame za putovanje u Ameriku, Obzor, br. 216., 6. VIII. 1911., str. 4. 
Vozne karte i tovarni listovi 

u Ameriku 

Kr. belgijski poštanski parobrod «Red Star Linie» 

voze izravno iz Antverpena New-yorka i Bostona 

ovlaštena od vis. c. kr. austr. vlade 

upute najpripravnije daje 

red star linije 

«Putnik» odpremnička poslovnica, Zagreb, Mihanovićeva ulica br. 2. 

Iz tablice je vidljivo da je iseljavanje bilo brojnije u kasnim zimskim i 
proljetnim mjesecima. 


Grafikon: Iseljavanje 1910. iz Hrvatske i Slavonije po mjesecima: 


ISELJAVANJE IZ HRVATSKE I SLAVONIJE PO MJESECIMA 1910. GODINE 


lISeries1 


siječanj veljača ožujak travanj svibanj lipanj srpanj kolovoz rujan listopad studeni prosinac 


Nakon stagnacije od 1907-1909., iseljavanje je 1910. godine pojačano pa se 
mjeseca siječnja iselilo iz Hrvatske i Slavonije ukupno 1.427 osoba. Prema 
materinskom jeziku bilo je Hrvata 1.193, Mađara 59, Nijemaca 89, ostalih 86. 
Od 1.427 iseljenika, iselilo se u Sjevernu Ameriku 1.297 osoba. Povratilo se 
ukupno 136 iseljenika (Hrvata 125, Mađara 2, Nijemaca 9). U mjesecu 
siječnju 1910. Kraljevinu Hrvatsku i Slavoniju napustilo je 340 osoba (Hrvata 
92, Mađara 150, Nijemaca 46, ostalih 52).* Ukupno se 1909. iz Hrvatske i 
Slavonije iselilo 13.441 osoba (od toga u Ameriku 11.384 ili 84,69%), 1910. 
iselilo se 16.104 osoba (od toga u Ameriku 13.925 ili 86,46%), a godine 1911. 
iselilo se 8.218 osoba (od toga u Ameriku 5.813 ili 70,73%). Broj iseljenika 
povećavao se te je 1910. dosegao kulminaciju, da bi potom već 1911. broj 
iseljenika drastično opao. 

Uzroci pada broja iseljenika bili su u složenoj ekonomskoj i političkoj situaciji 
u kojoj se našla Hrvatska i Slavonija neposredno pred početak Prvoga 
svjetskoga rata. 


Grafikon: Usporedba iseljavanja iz Hrvatske i Slavonije (1909., 1910. i 1911.) 


ISELJAVANJE IZ HRVATSKE I SLAVONIJE 1909., 1910. 1 1911. GODINE 


DOIHRVATSKA 
BSLAVONIJA 


Prema narodnosti iz Hrvatske i Slavonije iselilo se: Godine 1909.: Hrvata 
8.496 (ili 63,20%) i Srba 3.206 (ili 23,85%), Nijemaca 974, Mađara 350 i 415 


35 Izseljivanje i doseljivanje u Hrvatskoj i Slavoniji, Obzor, br. 102., 15. IV. 1910., str. 2. 

ostalih. Broj iseljenih Hrvata (1909-1912. godine) kretao se oko 60%, a Srba 
oko 25% od ukupnoga stanovništva u Hrvatskoj i Slavoniji. Iseljavanje je 
jednako pogodilo sve kategorije stanovništva i sve nacionalnosti, dakle uzrok 
iseljavanju nisu bili socijalni i nacionalni sukobi u matičnoj domovini. 


Grafikon: Iseljavanje iz Hrvatske i Slavonije prema narodnostima (1909., 
1910. i 1911.) 


ISELJAVANJE PO NARODNOSTIMA IZ HRVATSKE I SLAVONIJE 1909., 

Tablica: Iseljavanje po spolu iz Hrvatske i Slavonije: 1909., 1910. i 1911. 


godine | muškaraca | žena 

1909. | 10.761 2.680 ili 19,93 % 
1910. 12.790 3.305 ili 20,52 % 
1911. 15.180 2.299 ili 27,97 % 


Od ukupnoga broja iseljenika, žene su činile oko 1/5 iseljenika. 


Grafikon: Iseljeništvo Hrvatske i Slavonije prema spolu (1909., 1910. i 1911.) 

Tablica: Iselilo se iz slavonskih županija (1909., 1910. i 1911.):% 


godine | Virovitička | Požeška | Srijemska | ukupno 
1909. | 965 933 1.049 2.947 
1910. | 1.708 1.618 1.492 4.818 
1911. | 1.275 1.221 869 3.365 
od toga u | Ameriku: | ukupno 
1909. | - - - - 
1910. | 1.624 1.191 1.367 4.182 
1911. 970 527 712 2.209 


U Virovitičkoj županiji broj je useljenika bio veći od broja iseljenika 1909. i 
1910., a nešto manji 1911. U Požeškoj županiji u istim godinama broj je 
useljenika bio manji od broja iseljenika, dok je u Srijemskoj županiji 1909. broj 
iseljenika bio veći, a 1910. i 1911. broj useljenika bio je manji od broja 
iseljenika. Iseljavanje je bilo intenzivnije iz hrvatskih u odnosu na slavonske 
županije. U Virovitičkoj županiji je 1910. i 1911. godine bilo useljavanje veće 
nego iseljavanje, uglavnom neslavenskoga stanovništva. Razlog tomu je 
ekonomski i politički položaj Virovitičke županije u odnosu na Ugarsku i 
Hrvatsku te visok stupanj industrijalizacije, posebno grada Osijeka. 


Tablica: Useljavanje u slavonske županije (1909., 1910. i 1911.):%“ 


godine Virovitička Požeška Srijemska | ukupno 
1909. 1.425 cca 500 1.411 3.336 
1910. 2.122 518 877 3.517 
1911. 1.134 539 564 2.237 


U slavonskim županijama Virovitičkoj i Srijemskoj bio je podjednak broj 
useljavanja i iseljavanja, dok je u Požeškoj županiji bilo izrazito brojnije 
iseljavanje od useljavanja. 


%* Izseljivanje i doseljivanje u Hrvatskoj i Slavoniji, Obzor, br. 102., 15. IV. 1910., str. 2. 

% Izseljivanje i doseljivanje u Hrvatskoj i Slavoniji, Obzor, br. 102., 15. IV. 1910., str. 2. 

U Virovitičku županiju se uselilo 1909. godine 1.425, 1910. godine 2.122 (od toga Hrvata i 
Srba 441, Magjara 1.298, Niemaca 383), a 1911. godine 1.130 (od toga Hrvata i Srba 175, 
Magjara 694, Niemaca 261). U grad Osiek 1910. se uselilo 1.274 Magjara i 383 Niemca, a 
1911. godine uselilo se u Osiek 689 Magjara i 230 Niemca. U Požešku županiju se uselilo 
1910. godine 518, a 1911. godine 539 (od toga Hrvata i Srba 200, Magjara 253, Niemaca 
86). U Brod se ukupno uselilo 253 Magjara i 67 Niemca. 

U Sriemsku županiju se uselilo 1909. godine 1.411, 1910. godine 877 (od toga Hrvata i 
Srba 382, Magjara 362 i Niemaca 133), a 1911. godine 564 (od toga Hrvata i Srba 11, 
Magjara 245 i Niemaca 123). U gradove Petrovaradin 1910. (Magjara 77 i Niemca 3), 1911. 
(Magjara 23 i Niemca 23), te u Zemun 1910. (Magjara 133 i Niemca 74), 1911. (Magjara 84 
i Niemca 77) te u Karlovce 1911. (Magjara 4 i nijedan Niemac). 

Godine 1909. uselilo se 4.134, 1911. godine 4.777, 1911. godine 3.338 osoba u Slavoniju. 
Od usefjenih u Slavoniju 1910. godine bilo je: Hrvata i Srba 922 (19%), Magjara 2.424 
(54%), Niemaca 750 (16%), ostalih 681 (11%). od useljenih u Slavoniju 1911. godine bilo je: 
Hrvata i Srba (i ostalih) 1.042 (31%), Magjara 1.696 (50%) i Niemaca 600 (19%). 

Lakatoš je zabilježio kako je Amerikanka Emily Greene Balch konstatirala da 
Hrvata u SAD-u ima oko 400.000, a prema jednoj drugoj procjeni, Lakatoš ne 
navodi kojoj, 

Hrvata je iz Hrvatske i Slavonije bilo između 250.000 i 300.000. Emily Greene 
Balch* u svojoj je knjizi Our Slavic Fellow Citizens napisala: izraz Hrvati 
uzimljem za sve one useljenike, iz koje mu drago provincije, gdje se 
hrvatskim jezikom govori. 


Grafikoni: Iseljenici i useljenici u slavonskim županijama (1909., 1910. i 
1911.) 

Hrvati iz Slavonije počeli su se kasnije naseljavati u SAD, ali oni se nisu 
poput Dalmatinaca naselili ondje gdje su mogli naći zarade u gradnji brodova, 
ribarstvu, trgovini i poljodjelstvu, nego su tražili posla u rudnicima, 
ljevaonicama, gvožđarijama i drugim tvornicama. Ipak se veli, da ih ima u 
svim državama i teritorijima, dapače i u Aljaški.»** Većeslav Holjevac 


38 Većeslav Holjevac, Hrvati izvan domovine, Matica hrvatska, Zagreb, 1967., str. 21. 
% Slaveni u američkim saveznim državama, Obzor, br. 156., 9. VI. 1912., str. 5. 

napominje: «Računajući prvu, drugu i treću generaciju, do početka Prvog 
svjetskog rata u SAD je već živjelo preko 600.000 Hrvata». 


Tablica: Skupni boj Slavena (1912.) u Uniji (nije bio manji od 4 milijuna) 


narodnost u najniža najviša 
USA procjena: procjena: 
Poljaci 2.000.000 4.000.000 
Česi 500.000 500.000 
Slovaci 400.000 750.000 
Rusini 200.000 350.000 
Hrvati 250.000 400.000 
Srbi 150.000 200.000 
Slovenci 100.000 100.000 
Rusi 60.000 70.000 
Bugari 40.000 50.000 


Od slavenskih naroda s obzirom na pojedinačnu brojnost stanovništva, Hrvati 
su bili među najbrojnijom emigracijom. 

Slavonski iseljenici dugi niz godina nisu mogli uštedjeti gotovo ništa, jer: 
«Neizučeni radnici u tvornicama koji ne poznaju engleski jezik plaćaju po 1,5 
do 1,6 dolara po satu te kod desetsatnog rada naplaćuju im poslodavci 1,35 
do 1,65 dolara po satu. Znanje engleskog jezika im može pojačati satnicu do 
2 %. U rovovima pitsburškog okružja dobiva obični radnik 2,36 dolara (11,80 
kruna) za osamsatni rad. Ista klasa radnika dobiva u ljevaonicama 1,80 do 
1,98 dolara (9,00 - 9,90 kruna). Za izučene radnike odnošaji su povoljniji. 
Najtužnija strana američkog radništva i njegovog života bila je kronika 
nesreća i radničkih pogibija. Već sam rad, što ga radnik u Americi provodi 
tako je težak i naporan, da upućeni ozbiljno tvrde, da sile čovječje tako izjede, 
da poslije nije apsolutno sposoban za nikakav rad, te kad se vrati svojoj kući 
sa uštedjevinom svratio se kao najveći siromah-kao bogalj.»“' 

U Slavoniji je uz iseljavanje bio i veliki broj nepismenih, mali broj škola i 
učitelja, a intenzivno je provođena tzv. julijanska akcija otvaranja mađarskih 
škola, koja je imala za cilj mađarizaciju dijela slavonskoga pučanstva. Svih je 
pučkih škola u Hrvatskoj i Slavoniji bilo školske 1910. godine 1.596 (3.079 
učitelja, 313.054 obveznika, 217.250 polaznika i 68 mađarskih pučkih škola), 
kada je ista Hrvatska i Slavonija imala 2.621.954 stanovnika. 


"Većeslav Holjevac, Hrvati izvan domovine, Matica hrvatska, Zagreb, 1967., str. 21. 
41 Slaveni u ujedinjenim američkim državama, Obzor, br.160., 12. VI. 1912., str. 3. 

Tablica: Slavonske županije 1910. u odnosu na broj škola, polaznika i 
obveznika te broja mađarskih škola 


Slavonija | stanovnik | škola | učitelj: Obvezni | polaznik | magjarske 
a a k a pučke 
a škole 


županija |265.272_ |229 | 382 29.352 24.722 13 
Požeška 


županija |214.042 192 1319 25.817 22.360 18 
Virovitičk 
a 


Županija 392.103 _ 1280 | 665 44.480 38.222 23 
Sriemska 


grad 31.388 14 57 3.116 2.555 1 
Osiek 

grad 17.131 8 41 2.618 1.638 1 
Zemun 


ukupno [919.336 | 723 |1.465 | 105.383 |89.497 | 56 


Grafikon: Usporedba Hrvatske i Slavonije 1910. u odnosu na broj škola i 
učitelja 

Početkom 20. stoljeća povoljniji je bio položaj Slavonije (slavonskih županija s 
gradovima Osijekom i Zemunom) od Hrvatske (hrvatskih županija s 
gradovima Zagrebom i Varaždinom) u odnosu na broj škola, učitelja i broj 
polaznika te u odnosu na ukupan broj stanovnika (Hrvatska 7,50 %, a 
Slavonija 9,72 %). 

Zbog izdane zabrane glede izdavanja putovnica za osobe koje su bile pod 
vojnom obvezom jenjavalo je od 1911. iseljavanje «no broj onih koji se 
iseljivaju je i dalje velik, jer nema transporta, koji odlazi iz Zagreba, a da ne bi 
brojilo pedesetak glava. Upravo je žalosno gledati postarije ljude ili nedoraslu 
djecu sa majkama, kako se daju na tegotni put u Ameriku, da ondje pokušaju 
novu sreću. Po selima su se, kako čujemo stali opet javljati razni nesavjesni 

agenti, koji nagovaraju ljude za Ameriku.»** Učestala su bila nelegalna 
prelaženja granice, zbog neimanja putovnica, a jedan od niza slučajeva 
prelazaka granice zabilježila je Narodna obrana 1913.: «Tek pred kratko 
vrijeme uhapšen je u Samoboru oveći broj putnika za Ameriku s agentom 
Smederovcem.»# 

Za iseljenike su bile važne iseljeničke luke, kao tršćanska luka, zbog društva 
Austro-Americana, gdje su pristajali brodovi kompanija Cunard-Linie i 
Canadian Pacific. 

U europskim lukama ukrcao se od 1909. do 1912. veliki broj hrvatsko- 
ugarskih podanika.“ 


Tablica: Ukrcani austro-ugarski iseljenici u lukama od 1909. do 1912. godine 


luka 1909. 1910. 1911. 
Rijeka (Fiume) | 36824 136834 | 18532 
Trieste 4729 4299 2379 
Genova i 285 184 148 
Napoli 

Hamburg 20873 121261 14885 
Bremen 42442. 135600 | 24123 
Antwerpen 11387 18667 6534 
Rotterdam 6596 5873 4182 
Amsterdam 10 - 5 
Havre 6732 6608 2401 
Cherbourg 1160 375 465 


Grafikon: Ukrcani austro-ugarski iseljenici u lukama od 1909. do 1912. 
godine. 

Iseljeničke luke Bremen, Hamburg i Antwerpen apsorbirale su više od 80% 
emigracije iz Hrvatske i Slavonije, a u Trst ih je dospijevalo nešto više od 7%, 


“ [seljivanje opet raste, Obzor, br. 78., 20. III. 1913., str. 2. 
“ Uhapšeni iseljenici, NO, 23. VII. 1913., br. 167., str. 3. 
“ [seljeničko pitanje i tršćanska luka, Obzor, br. 256., 20. IX. 1913., str. 3. 

ali zato veći broj iseljenika je kretao iz luke Rijeke.“ Razlozi iseljavanja bijahu 
različiti, uglavnom ekonomski. Najveći uzrok iseljavanju bila je glad, pisao je 
1913. zastupnik dr.Ante Dulibuć: «Računa se da u inozemstvu ima oko 300 
tisuća iseljenika i da ih svake godine pogine oko 500 uslijed nezgoda u 
raznim najtežim radnjama, u rudokopima i tvornicama. Dokazano je bilo 
tjekom rasprave da iseljenici šalju kući poprečno 200 milijuna kruna svake 
godine. Ova sama činjenica prikazuje našu zemlju u potpunoj bijedi i 
zapuštenosti. Samo iseljavanje spriječilo je konačnu propast zemlje, jer su 
ljudi trudom i radom u dalekom svijetu nastojali, da obitelj, kuću i posjed svoj 
spasu... »* Slavonski iseljenici koji su se nastanili u novoj domovini često su 
uz pomoć katoličkih misija organizirali ne samo okupljanja kulturno- 
zabavnoga karaktera već i političko-interesnoga s brojnim organizacijama 
međusobne materijalne _i financijske pomoći. U nekoliko generacija 
iseljeništvo Slavonije zadržalo se i ostalo živjeti u novoj domovini, dobivši 
državljanstvo i postajući punopravnim građanima svojih novih domovina. 

Povijesni izvori i historigrafski izvori: 

Državni arhiv u Osijeku (Zapisnici osječkog gradskog poglavarstva...), 

Hrvatski državni arhiv u Zagrebu (Zapisnici Skupština županija Virovitičke, Srijemske i 
Požeške) 

Muzej Slavonije u Osijeku hemeroteka: osječki listovi s početka 20. stoljeća: 

Narodna obrana, Pozor, Obzor, Slavonische Presse, Die Drau... 


SUMMARY 


Emigration from Slavonia from the end of the 19th century peaked between 1905 and 
1910, after which the number of emigrants reduced, especially before World War I. 
The causes of emigration included the following: low profitability of agriculture, small 
tracts of land, industrialization, increase in the number of hired workers, increased 
Hungarization of Slavonia through highways and schools, party conflicts and political 
diversification of the Slavonian population. 


“5 u mjesecu julu ove godine selilo je preko dviju njemačkih luka Hamburga i Bremena 
upravo dvostruko toliko osoba u Ameriku, kao lani u julu 8.961, a ove godine 18.187 osoba; 
preko Bremena lani 13.831, ove godine 26.645. ukupno u mjesecu julu lani 22.792, a ove 
godine 44.832 osobe. 

# Uzroci iseljavanja, NO, br. 283., 11. XII. 1913., str. 1. 

Most emigrants settled in mining or agricultural areas, or in huge trade or industrial 
centers. Many disappointed emigrants returned home. Emigrants who decided to stay 
abroad often organized themselves with the help of Catholic missions to organize 
parties and cultural gatherings, but also in political and other interest organizations to 
help each other financially. After several generations they managed to get citizenship 
in their new country and became equal citizens there. 

